Azərbaycan–Küveyt münasibətləri

**Azərbaycan–Küveyt münasibətləri** — Azərbaycan Respublikası ilə Küveyt Dövləti arasındakı mövcud ikitərəfli əlaqələr.

## Tarixi
Azərbaycan ilə Küveyti dini və tarixi amillər birləşdirir.

## Diplomatik əlaqələr
İki ölkə arasında diplomatik əlaqələr 1994-cü ilin oktyabrın 7-də qurulmuşdur.

Azərbaycan ilə Birləşmiş Ərəb Əmirlikləri arasında əlaqələr əsasən beynəlxalq təşkilatlar, xüsusilə də Birləşmiş Millətlər Təşkilatı və İslam Əməkdaşlıq Təşkilatı çərçivəsində mövcud olmuşdur. Küveyt bu təşkilatlarda Ermənistanın Azərbaycana qarşı təcavüzü və Azərbaycana iqtisadi və humanitar yardımın göstərilməsi ilə bağlı qərarların qəbul edilməsində Azərbaycan Respublikasını həmişə dəstəkləyir.

### Fövqəladə və səlahiyyətli səfirlər
İki ölkə arasında səfirlik səviyyəsində rəsmi münasibətlər yaradılmışdır.

Azərbaycan Respublikasının 1 oktyabr 2002-ci il tarixli Qanunu ilə Azərbaycan Respublikasının Küveyt Dövlətində (Küveyt şəhərində) Səfirliyi təsis edilmişdir

Azərbaycan Respublikası Prezidentinin 1 sentyabr 2004-cü il tarixli Sərəncamı ilə Şahin Şakir oğlu Abdullayev Azərbaycan Respublikasının Küveyt Dövlətində Fövqəladə və Səlahiyyətli Səfiri təyin edilmişdir. O, 24 iyun 2010-cu il tarixli Sərəncam ilə həmin vəzifədən geri çağırılmışdır.

## Parlamentlərarası əlaqələr
Azərbaycan Respublikasının Milli Məclisində Azərbaycan-Küveyt parlamentlərarası əlaqələr üzrə işçi qrupu fəaliyyət göstərir. Bu işçi qrupu 7 mart 1997-ci il tarixində yaradılmış və ilk rəhbəri Şaitdin Əliyev olmuşdur. 4 mart 2016-cı il tarixindən Hüseynbala Mirələmov işçi qrupunun rəhbəridir.

## İqtisadi əlaqələr
Küveyt Azərbaycan Respublikası ilə iqtisadi əlaqələrin yaradılmasına və inkişafına maraq göstərir. Bu məqsədlə hələ 1992-ci ilin mart ayının 1-də Bakıya gəlmiş Küveytin maliyyə naziri Azərbaycana böyük məbləğdə kredit verməyə hazır olduğunu bildirmişdir. O, həm də qeyd etmişdir ki, Küveyt kapital qoyuluşundan əlavə Azərbaycana dünya standartları səviyyəsində mütərəqqi texnologiyalar da təklif edə bilər. Bundan sonra əməkdaşlığın başlanması üçün müvafiq infrastruktur, o cümlədən, avtomobil və hava nəqliyyatı, telefon rabitəsi yaratmaq məqsədilə tərəflər razılığa gəlmişlər. Həmin vaxt Küveyt tərəfinə təklif edilmişdir ki, Bakıda yeni beynəlxalq aeroportun tikintisini müəyyənləşdirmək imkanını nəzərdən keçirsin. Həmçinin ikitərəfli iqtisadi əməkdaşlığın digər məsələləri də müzakirə edilmişdir.

### Əmtəə dövriyyəsi (min doll.)

## Rəsmi sənədlər
Azərbaycan Respublikası hökuməti ilə Küveyt hökuməti arasında 18 sənəd imzalanmışdır.

Küveyt Dövləti ilə Azərbaycan Respublikası arasında dostluq və əməkdaşlıq əlaqələrinin inkişaf etdirilməsindəki xüsusi xidmətlərinə görə Küveyt Dövlətinin Əmiri şeyx Sabah əl-Əhməd əl-Cabir əs-Sabah 9 fevral 2009-cu il tarixində "Heydər Əliyev" ordeni ilə təltif edilmişdir.

## İdman sahəsində əməkdaşlıq
### Futbol qarşılaşmaları

## Həmçinin bax
*Azərbaycanın Küveyt səfirliyi

## İstinadlar

## Xarici keçidlər
* Küveytdaki Azərbaycanin səfirliyi Rəsmi sayti
* Azərbaycandaki Küveytin səfirliyi Rəsmi sayti 
* İkitərəfli münasibətlər
* Посол АР: Перспективы развития отношений между Азербайджаном и Кувейтом обширные и многообещающие 
* İkitərəfli münasibətlər 
* İkitərəfli münasibətlər